For rask og enkel behandling av din klagesak, fyller du inn reklamasjonsskjemaet «egenerklæring VISA/Mastercard» og sender det til oss. Om saken omhandler feil transaksjonsbeløp, eller tydelige feil fra brukerstedets side må du først forsøke kontakte brukerstedet selv. Er transaksjonen eldre enn 100 dager kan vi dessverre ikke reklamere så fremt det ikke er en «vare ikke mottatt» sak. Ikke utsett innsendelsen, men send den inn så snart som mulig. Husk å legge kopi av e-post som viser dine forsøk på å avbestille varen eller tjenesten. I noen tilfeller er det også krav om at forholdet må politianmeldes, dette er spesifisert i skjemaet. Last ned egenerklæringsskjemaet (pdf, 84 KB)Åpnes i nytt vindu Skjemaet må signeres, så du må skrive ut skjemaet etter det er nøyaktig utfylt. Om skjemaet mangler transaksjoner, eller signatur, vil vi måtte returnere skjemaet til deg og det vil da ta lenger tid å løse saken for deg. Du kan gjerne skanne skjemaet og sende det til e-post eller legge det i en konvolutt og sende det til: Nordea Direct ASA, PB 33, 0101 Oslo. Du vil motta en e-post når saken er åpnet.